 Zeci de basculante au luat cu asalt Drumul Expres Craiova-Pitești. Lucrările la tronsonul 2 avansează.
Lucrările la tronsonul 2 avansează. Același constructor a câștigat licitațiile și pentru tronsoanele 3 și 4. Lucrările la tronsonul 1 sunt la 17.5%. Lucrările la tronsonul 2 se apropie de 60%. Drumul Expres Craiova-Pitești va avea 121 kilometri. Drumul face parte din Coridorul IV Pan European.
Aglomerație mare pe o autostradă din România! Și nu pe una dintre cele – puține, e adevărat – date în folosință! Ci pe una în execuție!De pe unul dintre loturile drumului expres Craiova – Pitești vine o imagine parcă nemaivăzută în ultimii 30 de ani în România. Demonstrație de forță cu zeci de basculante și sute de muncitori, asta a făcut constructorul.Imaginile au prins rapid în social media și au iscat admirația utilizatorilor. Tronsonul 2 al drumului Craiova-Pitești e la 60%, spune firma care se ocupă de lucrare. Tot ea a primit, după un litigiu câștigat la Curtea de Apel București, și execuția tronsoanelor 3 și 4.Calendarul drumului Craiova-Pitești se întinde până în 2023. Lotul 2 e programat pentru finalizare în iunie anul viitor. Au început în 2018, la 10 ani de la studiul de fezabilitate.Alte inaugurări promise pentru 2021 sunt loturile unu-doi ale autostrăzii Sebeș-Turda și tronsoanele Târgu Mureș-Unghieni și Câmpia Turzii-Chețani,.